בניה ברבי

בְּנָיָה בָּרַבִּי (נולד ב-4 באפריל 1989) הוא זמר-יוצר, מוזיקאי ומלחין ישראלי.

== ביוגרפיה ==
ברבי בהופעה, 2019
ברבי נולד וגדל בטבריה. אביו, מרצה לפיזיקה ואמו, מורה למתמטיקה ומחנכת בתיכון. ברבי הוא בן זקונים, מבין ארבעה ילדים. בילדותו חונך במסגרת חינוך מוזיקלית, וניגן בכלים שונים: סקסופון, גיטרה ואורגן בקונסרבטוריון העירוני בטבריה. בנוסף ברבי ניגן ושר בלהקת העיר ובטקסי בית הספר. למד בבית ספר היסודי יד ששון לביא ובתיכון למד בישיבה התיכונית בחיספין. שירת בצה"ל כקצין ביחידת המעברים של המשטרה הצבאית.

לאחר שחרורו, למד בבית הספר למוסיקה "רימון" שברמת השרון.

== קריירה ==
במסגרת הלימודים בבית ספר רימון השתתף בפרויקטים מיוחדים, בין היתר: "האני האחר" – שיתוף פעולה בין מוזיקאים למתמודדים עם אתגרים, תחרות "שירימון" שבמסגרתה נבחר ברבי לחביב הקהל ונכלל בשיר השבועי במצעד של תחנת הרדיו רשת ג' במסגרת התחרות<ref name=":0"></ref>.

ברבי השתתף בפרויקט "עולים לאוויר", שיתוף פעולה בין חברת אל על לתחנת גלי צה"ל. במסגרת שיתוף הפעולה עלו לאוויר ערוצים זמינים לטסים במערכת הבידור בטיסות אל על.<ref></ref> בפרויקט השתתפו יואב קוטנר ואנסמבל רימון בניהול מוזיקלי של רעות יהודאי. במסגרת הפרויקט ביצע ברבי עיבודים ודואטים עם אמנים שונים: אהוד בנאי, דודו טסה, עמיר בניון, עידן רייכל, לאה שבת ועוד.

בשנת 2015 יצא אלבום הבכורה שלו, "חלקים מהניגון", שהושק בפסטיבל הפסנתר<ref name=":0" />. לפני צאת האלבום הוציא ברבי את הסינגלים "אמונה", "מהכפר אל העיר" ו"מיתרי הלב".

בשנת 2016 השתתף ברבי בעונה הרביעית של התוכנית "The Voice ישראל". החונך שלו היה אברהם טל. ברבי הודח בשלב ההופעות החיות בתוכנית.

ב-11 ביולי 2017 התארח בסינגל "אל תשאלי" של המוזיקאי גיל ויין. ב-12 במרץ 2018 הוציא את הסינגל "מישהו איתי כאן". שירים אלו זכו הגיעו למקום ה-11 וה-14 בהתאמה במצעד השנתי של גלגלצ ואתר ynet.

ב-7 באוקטובר 2018 הוציא ברבי את השיר "תפסת לי מקום". השיר שהה במקום הראשון במצעד הרשמי של גלגלצ במשך שבעה שבועות רצופים.

ב-11 באפריל 2019 הוציא את הדואט "ממה את מפחדת" עם אייל גולן. במאי של אותה השנה השתתף בטקס הדלקת המשואות בהר הרצל, ביום העצמאות ה-71 למדינת ישראל. עוד באותה השנה הוציא את אלבומו השני, "מישהו איתי כאן", שזכה במעמד פלטינה, על מכירות של 30 אלף עותקים.

ב-12 ביוני 2019 זכה ברבי בפרס אקו"ם על תגלית השנה. בהמשך השנה הוציא את השיר "במקום הכי רחוק", שהגיע למקום הראשון במצעד העברי השבועי של חברת מדיה פורסט. בינואר 2020 יצא לסיבוב הופעות בישראל עם התזמורת האנדלוסית הישראלית, עם המנצח רפי ביטון, הפייטן חיים לוק, ומני מיימון. בפברואר של אותה השנה החל ברבי יחד עם להקתו סיבוב הופעות בארצות הברית.

במהלך התפרצות נגיף הקורונה בישראל הוציא את הסינגל "קחי את הפחדים". השיר הגיע למקום ה-33 במצעד הפזמונים העברי השנתי של גלגלצ ו-ynet לשנת תש"פ. השיר שלו "במקום הכי רחוק" הגיע למקום ה-36 במצעד זה.<ref></ref>

ב-7 בדצמבר 2020 הוציא את הסינגל "כמה רקדנו", שהגיע היישר אל המקום הראשון במצעד השבועי של מדיה פורסט.

ב-5 במאי 2022, יום העצמאות ה-74 למדינת ישראל, נבחר ברבי להשתתף בטקס הענקת האותות לחיילים המצטיינים במשכן הנשיא.<ref></ref>

באוגוסט 2022 הוציא את האלבום "קרן שמש".

בשנת 2023 ברבי שיתף פעולה עם התזמורת האנדלוסית הישראלית אשדוד והמפיק המוזיקלי פטריק סבג, כשהוציאו יחדיו כולם גרסת כיסוי לשיר "שינויי מזג האוויר" של שלמה ארצי. ב-1 באוגוסט של אותה השנה הציא את הסינגל "פרפרים".<ref></ref> הסינגל הגיע למקום השישי במצעד השבועי של מדיה פורסט. ב-14 בדצמבר הוציא את הסינגל "זה בסדר" בהשתתפות ניצולים מהטבח בפסטיבל נובה. השיר נוצר במהלך סשן כתיבה עם ניצולים במהלך מסע ריפוי והתחדשות ב"יער הסודי" בקפריסין. הקליפ לשיר צולם במרחב הטיפולי של עמותת "נערי האור". השיר הגיע למקום השישי במצעד השבועי של מדיה פורסט ולמקום ה-67 במצעד ההיטליסט.<ref></ref>

ב-2023 השתתף בעונה החמישית בסדרת הנוער "זיגי" בתפקיד אייל.

ב-11 בפברואר 2024 ברבי הוציא סינגל בשם "בין הנהר לים". ב-4 באפריל של אותה השנה הוציא את המיני-אלבום הרביעי, "מי אני", המרכיב את אלבום האולפן הרביעי שלו.<ref></ref> השיר "מי אני" מתוך האלבום הגיע למקום ה-16 של המצעד הישראלי השבועי של מדיה פורסט.<ref name=":2">מיקומי שיא במצעד הישראלי השבועי של :
* "פרפרים": השבוע ה-33 של שנת 2023
* "זה בסדר": השבוע ה-51 של שנת 2023
* "מי אני": השבוע ה-19 של שנת 2024
* "מתחת לעץ": השבוע ה-24 של שנת 2024</ref> ואילו השיר "מתחת לעץ" הגיע למקום התשיעי במצעד.<ref name=":2" />

== חיים אישיים ==
באפריל 2021 נישא לרופאה המתמחה, שיר בלקין. ולהם שני בנים.<ref name=":1" />

== דיסקוגרפיה ==
===אלבומי אולפן===
* 2015: חלקים מהניגון
* 2019: מישהו איתי כאן
* 2022: קרן שמש

=== מיני-אלבומים ===

* 2023: אדם הוא אדם
* 2023: קולות
* 2024: בין הנהר לים
* 2024: מי אני

== פרסים ומועמדויות ==
{| class="wikitable"
!שנה
!פרס
!קטגוריה
!מועמדות
!פרויקט
|-
| rowspan="2" |2022
| rowspan="2" |פרסי נבחרי השנה של פרוגי
|זמר השנה
|בניה ברבי
|
|-
|שיר השנה
|"קרן שמש"
|
|}

==קישורים חיצוניים==

* 

* 
* 

==הערות שוליים==

קטגוריה:זמרים ישראלים
קטגוריה:זמרים השרים בעברית
קטגוריה:זמרי מוזיקה מזרחית ישראלים
קטגוריה:זמרי פופ ישראלים
קטגוריה:מוזיקאים ישראלים
קטגוריה:מתמודדי The Voice ישראל
קטגוריה:תל מונד: אישים
קטגוריה:זוכי פרס אקו"ם
קטגוריה:אנשי השנה של מצעד הפזמונים העברי
קטגוריה:בוגרי רימון בית ספר למוסיקה
קטגוריה:בוגרי ישיבה תיכונית חיספין
קטגוריה:ישראלים שנולדו ב-1989